Vita:Ráckeve

message: Két helyen is szerepel a cikkben, hogy "városi rangját 1989-ben nyerte vissza", de sehol egy szó utalás sincs arra vonatkozólag, hogy mikor vesztette el. Sajnos erre vonatkozóan a feltételezhetően forrásul használt szöveg  is homályban hagyja az olvasót, de azért ezt jó lenne valahogy rendbe tenni. Solymári vita 2022. július 6., 06:46 (CEST)
replies: text: Városi rangját a XIX. század második felében, a királyi uradalmi korszakában vesztette el. 82.131.135.43 (vita) 2022. július 6., 12:55 (CEST)
replies: text: :Akkor hasznos volna ezt beleírni a szövegbe is (+más helyeken is pontosítani, pl. a millennium idején [városháza] és 1944-ben is városként van említve). A reformkör-->reformkor javítást teljesen komolyan gondoltad? A reformkör kifejezés beleillik az adott mondatba, a reformkor viszont finoman szólva sem... Solymári vita
replies: text: ::Igen, hasznos volna, de: 1) nem én alapítottam a Wikipédián a Ráckeve oldalt, aminek most is, így is rengeteg pontatlansága van (pl. már 5 éve nem az a jegyző, akinek a neve olvasható) 2) nem tehetek róla - és szerintem Te sem -, hogy 1983-ban Ráckevén (már csak az akkori történelmi körülményeket is figyelembe véve) reformkör biztosan nem alakulhatott, de a városszépítés terén reformkort kellett indítani, mert különben nem kaphatta volna vissza Ráckeve a városi rangját (1980-ban a helyi kultúrház díszudvarán még budi állt, azt kerülgették a néptáncosok). A történelmet nem szeretném átírni, még akkor sem, ha a "reformkor" helyett "reformkört" vélelmez a Wikipédia. Köszi a segítséget, folytathatjuk később, de én ehhez a Ráckeve oldalhoz most ennyit tudtam hozzátenni! 82.131.135.43 (vita) 2022. július 6., 15:30 (CEST)
replies: text: :::Üdv! Semmi jelentősége annak, hogy ki "alapította" [úgy szoktuk mondani, hogy ki hozta létre] Ráckeve wp-oldalát, hiszen bárki belejavthat, hozzáadhat új információkat, mint ahogy az utóbbi napokban (ha jól láttam) te is tetted. Úgyhogy ha vannak ismereteid (pláne forrásaid!) arról, hogy mi mindent kellene javítani a szócikkben és hogyan, akkor bátran kezdd meg a javítgatásokat.

text: :::A reformkor említése számomra így, ahogy ott van abban a mondatban, még mindig tök értelmetlennek tűnik, továbbbra is azt vélelmezem, hogy valaki valahol félreolvasta a reformkör szót. A "reformkör" szót nem a Wikipédia vélelmezi oda, hanem én, Solymári szerkesztő, de szerintem 1983-ban egy reformkör indításának ötlete semmivel nem volt szürreálisabb, mint egy "reformkoré". Solymári vita 2022. július 6., 17:19 (CEST)
replies: text: ::::Nem volt reformkör Ráckevén sosem. Kérem - ráckevei lakosként - hogy ezt ne vélelmezzük, ne írjuk át a történelmet. 82.131.135.43 (vita) 2022. július 6., 17:54 (CEST)
replies: text: :::::Bezzeg reformkor, az biztps volt 1983-ban. Remek. [Néhány zavaros megfogalmazást időközben azért legalább kipofoztam a szócikkben.] Solymári vita 2022. július 6., 18:06 (CEST)
replies: text: ::::::Egy városnak, amelynek össze van gányolva minden középülete (több még most is), és az első kisszövetkezete nyilvánosan is meghirdeti, hogy Szentendre mintájára meg kell reformálni a közlekedését, hogy ne omoljanak össze a műemlékei, nem lehet másként nevezni az akkor is már így elnevezett korszakát... De tudod, mit? Én befejeztem. Gyomlálj, kapálj, írd át Ráckeve múltját, jelenét, jövőjét. Remélem, nem Te vagy a város polgármestere, mert akkor megérteném ezt a kapálgatást... Én egy ráckevei civil szervezetet vezetek 1997 óta töretlenül. Látva ezt a "sz.r" oldalt, gondoltam, segítek egy picit, aztán talán többet is... Hogy akik szeretik a kisvárosomat, úgy mint én, majd rátaláljanak olyan adatokra, amikre még eddig sehol. Azt persze nem értem, hogy ha ennyire alapos vagy, akkor ezt, a saját magad által szinte kisajátított oldalt miért nem veszed legalább annyira komolyan, hogy a rackeve.hu-n megnézd, ki a város jegyzője, mert 5 éve már nem a Mesterné. És persze, ha esetleg neked valaki fizet a kapálgatásért, gyomlálásért, kipofozásért, akkor nem szóltam, mert nyilván, ha valaki többet tud erről a szócikkről, az zavaró lehet a pénzért dolgozó szerzőnek... Ha tévedtem, bocs. Még küldtem egy jelentős módosítást, főleg a 20. századról, de az sem bánt, ha nem jelenik meg. Jó szórakozást Ráckevével, a történelem hamisítással (ami megszokott ebben az országban), és a nyelvészkedéssel! 82.131.135.43 (vita) 2022. július 6., 18:24 (CEST)
replies: text: :::::::Csókolom! Kicsit hátrébb az egerekkel! Legyen elég csak annyi, hogy Mesternét nemrég épp én töröltem a jegyzői rovatból, és én írtam be Jambrik Annát, a ráckeve.hu alapján. Indulatoskodni, hovatovább hőbörögni is szabad itt, de előbb inkább olvasni s értelmezni volna érdemes. Sértőnek szánt szavait el sem olvastam s így fel sem veszem. [Nem vagyok polgármester sehol sem, nem is voltam s valószínűleg nem is leszek.] Mérgelődésmentes további szép napot kívánok. Üdv: Solymári vita 2022. július 6., 20:10 (CEST)
replies: text: ::::::::Hello! Bocsánat az alkalmatlankodásért, de mivel már lezártuk a rövid és parttalan vitákat... kérhetem, hogy nézzétek át s hagyjátok jóvá az újabb kiegészítéseket és javításokat, amit küldtem? Előre is köszönöm! Csak mert folytatnám, főleg a 20-21. századi helytörténetet, hiszen annak részben szemtanúja voltam én is. A források egyébként - szinte mindegyik kiegészítésemnél - a 2009-es évig: Czerny Károly: Ráckeve Évgyűrűi Képes Krónikája; Savoyai Universitas Alapítvány, Ráckeve, 2009. Erről a könyvről van szó: https://bookline.hu/product/home.action?_v=Dr_Czerny_Karoly_Rackeve_evgyurui_&type=20&id=4114758 82.131.135.43 (vita) 2022. július 9., 09:06 (CEST)
Reformkor. Apród vita 2022. július 6., 17:23 (CEST)

text: 1983-ban...? :-) Solymári vita 2022. július 6., 18:06 (CEST)
replies: text: :Nagyon fiatal lehetsz, ezért elmagyarázom: bár már nagy vonalakban megtettem.

text: :1) Széchenyi-féle reformkor: 1825-től, Habsburg uralom idejében, szinte mindenre kiterjedően, a polgárosodásért. Forradalom lett a vége.

text: :2) Ráckevei reformkor: 1983-tól, hogy felzárkózzunk Szentendréhez a műemlékeinkkel, s hogy ezért városi rangot kapjunk. 1989-ben megtörtént.

text: :Reformkörök - ahogy Te értelmezed - csak 1984-tól, a Tiszatáj betiltásától indultak meg, 1987-re kialakult a Lakitelek-csoport, 1988-ra pedig a vízlépcső elleni Dunakör. Ennyi. Nagy mozgolódás, reformkör címen 1988-ig nem lehetett. Mert 1986. október 23-án gumibotoztak a Lánchídon, 1988. június 16-án pedig a Batthyány-örökmécsesnél. Ott verték meg Orbán (akkor még elvtárs) Viktort.

text: :Tehát, még ha túlzónak is hangzik, az akkori nyomorult Ráckevén városszépítési reformkort lehetett csak indítani, hogy jól  nézzen ki a város, és kapjon újra rangot és zsetont. Miért is tartok én itt ingyen töri órát a XX. század kádári moslékából...??? Hiszen ezt az egészet Te jobban érted, vagy érzed... ahogy érzed, írd úgy. Hajrá! 82.131.135.43 (vita) 2022. július 6., 18:59 (CEST)
replies: text: ::Egyébként minden ismerősömnek vagy ismeretlennek megköszönöm, így Neked, Nektek is, hogy foglalkoztok Ráckevével.

text: ::Én már egyre kevésbé vagy talán semennyire.

text: ::Bele lehet unni és csúnyán bele lehet öregedni mindenbe!

text: ::És nem biztos, hogy jó, ha az ember sok mindent látott, tapasztalt... Engem is szorítottak a földre komcsik, 1989 után jóval, egy október 23-i rendezvényen. 82.131.135.43 (vita) 2022. július 6., 19:03 (CEST)
replies: text: :::Egyáltalán nem vagyok "nagyon fiatal", de az erre vonatkozó megjegyzést nem tekintem sértésnek.

text: :::Ha tényleg volt ilyen elképzelése bárkinek is, hogy legyen ráckevei reformkor, az egy nagyon szép dolog; akkor annak kell is szerepelnie a város szócikkében. [Persze ha lehet, forrásolva...] Én egyszerűen csak értelmetlennek találtam a reformkor szó említését abban a mondatban, s mivel a reformkör hihetőbbnek tűnt, azért javasoltam azt.

text: :::Itt a Wikipédián senki semminek sem kizárólagos tulajdonosa és senki senkinek nem ellensége. Alapelvünk, hogy mindenki feltételezzen a többiekről jószándékot, éppen ezért az indulatos megnyilvánulások visszaszorítása is kifejezetten kívánatos. Barátsággal: Solymári vita 2022. július 6., 20:19 (CEST)
replies: text: ::::Egyetértünk, köszönöm. Valószínűleg fogok még a héten, sőt később, a nyár folyamán küldeni javítgatásokat-kiegészítéseket. Egyébként a "ráckevei reformkorszakról" Czerny Károly halálát követően, 2021. január hónapban jelent meg egy cikk (vagy cikkben utalás) a Ráckevei Újságban, amelynek számai (már amelyik) a rackeve.hu-n pdf-ben megtalálhatók. De ezeket azért nem tudom ide idézni, mert én a helytörténeti anyagot papír alapon gyűjtöm. Ha nagyon net-fun lennék, már korábban küldözgettem volna ide ezt-azt Ráckevéről... Inkább olvasom őket, mint tovább adom. Na, most ez a beidegződés tört meg. Borzalmasan hiányos és téves még mindig több helyen ennek az 1000 éves városnak a története a Wikipédián, de ez nyilván nem a ti hibátok.  Folyt.köv. 82.131.135.43 (vita) 2022. július 6., 21:42 (CEST)
thread_title:  ...nyerte vissza